ছট পুজোর পরে বিহার ভোট, জোর তৎপরতায় নির্বাচন কমিশন

ওয়েবডেস্ক- পুজোর মরশুমেই বেজে গেল বিহার ভোটের বাদ্যি (Bihar Assemble Election) । ছট পুজোর (Chhath Puja) পরেই বিহার ভোট! অতএব রাজনৈতিক দলগুলির মধ্যে আরও তৎপরতা শুরু হয়ে গেল। আগামী ৫ থেকে ১৫ নভেম্বরের মধ্যে নির্বাচন সম্পন্ন হবে বলেই খবর। এখনও পর্যন্ত আনুষ্ঠানিক ঘোষণা না হলেও প্রস্তুতি শুরু হয়ে গিয়েছে। নভেম্বরের (November) শুরুতেই হবে বিহার বিধানসভা নির্বাচন। এখনও পর্যন্ত যা খবর, তাতে ছট পুজোর পরেই বিহার নির্বাচন। তিন দফায় নির্বাচন হবে আগামী ৫ থেলে ১৫ নভেম্বরের মধ্যে।

বর্তমান বিহার বিধানসভা মেয়াদ শেষ হচ্ছে ২২ নভেম্বর। নিয়ম অনুযায়ী তার আগেই শেষ করতে হবে নির্বাচন প্রক্রিয়া। আগামী সপ্তাহেই বিহার যাচ্ছেন মুখ্য নির্বাচন কমিশনার জ্ঞানেশ কুমার। নির্বাচনী প্রস্তুতির সঙ্গেই চূড়ান্ত ভোটার তালিকা পর্যালোচনা করবেন। আগামী ৩০ সেপ্টেম্বর চূড়ান্ত তালিকা প্রকাশিত হবে।

২৪৩ আসনের বিহার বিধানসভা নির্বাচন। শাসকের আসনে রয়েছে এনডিএ। শিবিরে বিজেপির পাশাপাশি রয়েছে জেডিইউ ও এলজেপি। মুখ্যমন্ত্রী পদে রয়েছেন নীতীশ কুমার। আরজেডি-এর নেতৃত্বে বিরোধী শিবিরে রয়েছে কংগ্রেস এবং বাম দলগুলি। এর বাইরে প্রশান্ত কিশোরের নেতৃত্বে জনসূরজ পার্টিও এবার সব আসনে প্রার্থী দেওয়ার ঘোষণা করেছে।

আরও পড়ুন- প্রকাশ্যে সমালোচনা! ভোটমুখী বিহারে অন্তর্দ্বন্দ্বে জর্জরিত RJD!

এদিকে নির্বাচনের আগেই বিহার থেকে শুরু হয়েছে এসআইআর, নিবিড় সংশোধন। এখনও পর্যন্ত এই প্রক্রিয়ায় ৬৫ লক্ষ মানুষের নাম বাদ পড়েছে কমিশনকে নিশানা করে পথে নেমেছে বিরোধীরা। ভোটার অধিকার যাত্রা ডাক দিয়ে আন্দোলনে নেমেছেন রাহুল গান্ধী, তেজস্বী যাদবও।

দেখুন আরও খবর-